text: Politiet rykker ud i industrikvarter
  27 april 2012 kl. 12.23
  Politistationen i Kolding flytter i nye lokaler. I 91 år har folk med ærinde til politiet skulle henvende sig ved det statelige domhus, der ligger i Kolding midtby. Nu rykker politistationen ud i industrikvarteret
  I de nye lokaler på Birkemose Alle i den nordlige bydel, får betjentene lidt mindre plads. Men politifolkene glæder sig til at komme ud af de gamle og nedslidte lokaler ved siden af domhuset. 
  Lokalerne overtages af Retten i Kolding, som efter domstolsreformen lider voldsomt af pladsmangel. 
  Flytningen til Birkemose Alle betyder, at politistationen i Kolding er lukket på mandag.
  